ผลกระทบภาษีขายหุ้นในมุมใด ที่มองการเก็บภาษีขายหุ้นกระทบกับนักลงทุนโดยตรง ระหว่าง มุมนักลงทุน, มุมตลาดหุ้นไทย หรือ มุมกองทุนรวม
มุมนักลงทุน เพราะ ผลกระทบภาษีขายหุ้น ในมุมนักลงทุน มองการเก็บภาษีขายหุ้นกระทบกับนักลงทุนโดยตรง โดยเฉพาะนักลงทุนที่ทำการซื้อขายบ่อยๆ จะมีต้นทุนที่ต้องแบกรับเพิ่มสูงขึ้น ซึ่งหากดูค่าเฉลี่ยการซื้อขายหุ้นมูลค่า 1 ล้านบาท ค่าธรรมเนียมการซื้อขายของตลาดเฉลี่ย 2,200 บาท/ธุรกรรม จะทำให้นักลงทุนมีต้นทุนสูงขึ้น 25% หากคิดจากภาษีขายหุ้น 550 บาท ในปี 2566 และ 50% คิดจากภาษีขายหุ้น 1,100 ที่เริ่มเก็บภาษีขายหุ้นตั้งแต่ปี 2567

ส่วนในมุมตลาดหุ้นไทย มองการเก็บภาษีขายหุ้นส่งผลกระทบต่อมูลค่าการซื้อขายให้ลดลง แต่ไม่ได้ส่งผลต่อการขึ้นหรือลงของตลาดหุ้นไทย เพราะภาษีขายหุ้นลดแรงจูงใจในการซื้อขายของนักลงทุน โดยเฉพาะกลุ่ม High-Frequency Trading (HFT) ซึ่งมีปริมาณการซื้อขายคิดเป็น 20-30% ของปริมาณการซื้อขายทั้งหมด และเมื่อปริมาณการซื้อขายปรับลดลง ส่งผลต่อ PE ของหุ้นลดลง และสุดท้ายความน่าสนใจในการนำธุรกิจเข้าระดมทุนในตลาดหุ้นไทยก็ลดลงตาม ทั้งนี้ในระยะยาวทั้งนักลงทุน และตลาดหุ้นไทยก็น่าจะปรับตัวกับการเก็บภาษีขายหุ้นได้

และในมุมกองทุนรวมที่ลงทุนในหุ้นไทย หรือกองทุนผสมที่ลงทุนหุ้นไทยบางส่วน ก็จะได้รับผลกระทบทั้งประเภทกองทุนรวมที่มีผู้จัดการคอยบริหาร ซึ่งมีการซื้อขายบ่อย หรือ แม้แต่กองทุนดัชนีที่ต้องปรับสัดส่วนบ่อย เพื่อให้ล้อไปกับดัชนีอ้างอิง เช่น SET50  ก็ถูกเก็บภาษีขายหุ้นด้วยเช่นกัน ซึ่งกองทุนจะถูกเก็บมากหรือน้อย ก็ขึ้นอยู่กับปริมาณการขายของกองทุนนั้นๆ โดยสะท้อนออกมาในรูปของ Portfolio Turnover Ratio หรืออัตราส่วนหมุนเวียนการลงทุน ซึ่งเป็นตัวเลขที่แสดงให้เห็นถึงความถี่ในการปรับพอร์ตการลงทุน ยิ่งตัวเลขสูง แปลว่ากองทุนนี้ปรับเปลี่ยนพอร์ตการลงทุนบ่อย ซื้อขายบ่อย ทำให้ถูกเก็บภาษีขายหุ้นเยอะ
ตลาดการเงิน & ผลิตภัณฑ์และบริการทางการเงิน,ความรู้ทางการเงิน